  Виталий Пронин А. КузнецоваМар лэсьтӥське шаерамы нылпиослэсь правооссэс утён вылысь, кыӵе сюлмаськонъёс кылдо пиналъёсты дышетон но эмъян удысъёсын - Москваысь куноез тодматӥз элькунысьтымы Нылпиослэн правооссэс утёнъя уполномоченной Ольга Авдеева. Со вераз, асьме дорын «Ребёнок в окне» акция ортчылэ шуыса, со чакламын нылпиосты укноысь усемлэсь утёнлы. Угось таӵе кышкыт учыръёс одӥг пол гинэ ӧз луылэ ни. Анна Кузнецова та ужрадэз умоен лыдъяз, мукет улосъёсы но сое вӧлмытоно, отчы волонтёръёсы но Атайёслэн огазеяськонъёссэс кысконо, шуиз. Удмуртия озьы ик азьлапал вамышъёс лэсьтэ нылпиослэсь урод мылкыдзэс дыраз шараян но юрттонъя - дышетӥсьёслы, калыкен ужась специалитъёслы, эмчиослы нимысьтыз дэмланъёс дасямын. Анна Кузнецова соосын тодматскон но мукет улосъёсы вӧлмытон вылысь ӵектонъёсты Россиысь дышетонъя академие ыстыны куриз. Та сяна, А. Кузнецова дэмлаз шаерамы «Социальный навигатор» проектэз пыӵатыны. Соя адямиос асьсэос вераны быгато кыӵе юрттэтлы, специалистъёслы кулэяськемзы сярысь. Та удысъя ужаны кутскизы ни Красноярск, Тюмень но Пенза улосъёсын. Сергей Захаров Туспуктэм басьтэмын kp.ru сайтысь  